stanford-oval/wikipedia huggingface dataset:
Be Incorporated

| Be Incorporated |
| --- | --- |

Perustettu:  1990
Lakkautettu:  2001
Toimitusjohtaja:  Jean-Louis Gassée
Kotipaikka:   Yhdysvallat
Toimiala:  ohjelmistoteollisuus
Infobox OKVirheellinen NIMI-arvo: 
Be, Inc. oli yhdysvaltalainen ohjelmistoyritys, jonka päätuotteet olivat BeBox, BeOS ja BeIA. Be aloitti toimintansa vuonna 1990 Applen entisen johtajan, Jean-Louis Gasséen perustamana. Vuoteen 1997 asti se kehitti omaa tietokonetta, BeBoxia, ja sille omaa käyttöjärjestelmää, BeOSia, mutta tammikuussa 1997 tietokoneen kehitystyö lakkautettiin rahoitusvaikeuksien takia. BeOS sovitettiin IBM PC -yhteensopiville tietokoneille ja siitä julkaistiin vapaasti levitettävä versio vuonna 2000. Be, Inc. joutui taloudelliseen ahdinkoon 2001. Saman vuoden lopulla se lopetti toimintansa ja yhtiön oikeudet osti Palm, Inc..
Historia > Yhtiö perustetaan

Yhtiö perustettiin vuonna 1990. Yhtiön perustivat Jean-Louis Gassée (JLG) ja Steve Sakoman, jotka molemmat olivat aiemmin työskennelleet Applella muun muassa Apple Newton -projektissa. Vuoden 1990 alussa JLG:n ja Applen silloisen toimitusjohtajan John Scullyn sukset menivät pahasti ristiin, minkä seurauksena JLG ja Sakoman ryhtyivät hautomaan suunnitelmia markkinoilla silloin vahvan multimediakoneen, Commodoren Amigan kilpailijasta. Myöhemmin samana vuonna JLG sekä Sakoman lähtivät Applelta.
Vuoden loppupuolella ensimmäinen Sakomanin rakentama prototyyppi tulevan tietokoneen emolevystä oli testivaiheessa. Siinä ei ollut mitään muuta kuin yksi suoritin, muistia, sarjaportti ja pari väylää. Tietokonetta ei oltu vielä nimetty. Vuoden 1991 alkupuolella joukkoon oli liittynyt muutamia muitakin työntekijöitä, joista suurin osa oli aiemmin ollut töissä Applella; mukana olivat muun muassa Benoit Schillings, Bob Herold sekä Erich Ringewalk.
Alkavalla yhtiöllä oli nyt sekä ohjelmisto- että laitteistosuunnittelijoita. Alun perin yhtiön oli tarkoitus ostaa käyttöjärjestelmä kolmannelta osapuolelta, mutta yhtään sopivaa ei löytynyt. Ehdokkaana oli ainakin Chorus Microsystemsin Chorus OS, mutta se oli kallis, eikä sopimukseen päästy. Syntyi siis tarve tehdä oma.
Seuraavan kolmen vuoden ajan Sakoman näperteli ja suunnitteli laitteistoa. Hän lisäsi useita liitännäisiä, kuten puhelinkortin, äänikortin sisäänrakennetulla syntetisoijalla ja useita näytönohjaimia. Samalla työ jatkui käyttöjärjestelmän ensimmäisen version parissa.
Vielä nimettömän käyttöjärjestelmän ensimmäisessä testiversiossa oli vain moniajava ydin ja komentokehote ohjelmien ajamiseksi – graafinen käyttöliittymä (GUI) puuttui, samoin tietokantapohjainen tiedostojärjestelmä, vaikka ne olivat suunnitteilla. Yhtiö yritti ensin sovittaa Sun Microsystemsin NeWS-ikkunointijärjestelmän BeBoxiin. Tulos jäi laihaksi, koska sovittaminen oli vaikeaa eikä sen rakenne sopinut järjestelmään kovin hyvin.
Schillings oli kaikessa hiljaisuudessa tehnyt omaa ikkunointijärjestelmäänsä. Pian yhtiö luopuikin NeWS-ikkunointijärjestelmän sovittamisesta ja päätti käyttää Schillingsin tuotosta pohjana uudelle grafiikkajärjestelmälle.
Vuoden 1994 alussa palkattiin useita työntekijöitä lisää, muun muassa Peter Potrebic ja Robert Polic. Heinäkuuhun 1994 asti kaikki ohjelmat oli kirjoitettu AT&T:n Hobbit-suorittimelle; BeBoxissa oli kaksi Hobbitt-suoritinta sekä kolme AT&T:n DSP-piiriä. Yhtiön epäonneksi Hobbit ei koskaan saavuttanut suosiota, vaikka myös Apple suunnitteli käyttävänsä sitä Newton-kämmentietokoneellaan. AT&T veti suorittimen pois markkinoilta vähäisen kiinnostuksen vuoksi.
Yhtiön katse kääntyi PowerPC-laitteistoon, koska siinä oli hyvä hinta-teho-suhde ja sillä oli takanaan useita isoja yrityksiä (muun muassa Apple, IBM ja Motorola). Vuonna 1995 palkattiin Joseph Palmer sovittamaan BeBox kahdelle PowerPC-suorittimelle.
Historia > Be kerää julkisuutta

Vuonna 1995 tapahtui paljon myönteisiä asioita. Palmerin nerokkuuden ja BeOSin modulaarisen rakenteen ansiosta siirtyminen PowerPC:lle tapahtui kivuttomasti ja yllättävän nopeasti. Brad Taylor palkattiin kirjoittamaan verkkopino BeBoxille. Työtahti oli koko alkuvuoden huima, ja viimein, viiden vuoden työskentelyn jälkeen, yhtiö päätti, että on aika astua julkisuuteen. Toinen syykin oli: yhtiö oli jälleen kovissa veloissa.
Käyttöjärjestelmälle mietittiin useita nimivaihtoehtoja, mutta lopulta nimeksi tuli yksinkertaisesti BeOS (Be Operating System). Sitä ja BeBoxia esiteltiin Agenda 95 -messuilla, jossa esitys sai raikuvat aplodit. BeBox laitettiin myyntiin kolmantena lokakuuta, ja sen suosio yllätti yhtiön. Koska laitteet koottiin vielä tässä vaiheessa käsin, yhtiö kykeni myymään vain 100 konetta loppuvuoden aikana.
Vuoden 1996 alkupuolella yhtiö oli jälleen taloudellisissa vaikeuksissa, ja ilmoitti, että yli tuhannesta ostopyynnöstä huolimatta vain 100 BeBoxia oli saatavilla. Useat käyttäjät pettyivät, kun he eivät saaneet tilaamaansa laitetta. Yhtiö joutui jopa keskeyttämään laitteiden tuottamisen vähäksi ajaksi rahanpuutteessa, mikä ei ainakaan auttanut tilannetta.
Lopulta yhtiö sai tehtyä sopimuksen kolmannen osapuolen kanssa BeBoxien kokoamisesta, testaamisesta ja kuljettamisesta käyttäjille. Tuloksena oli tosin useita toimitusvaikeuksia, erä rikkinäisiä äänipiirejä ja muita ongelmia. Elokuussa julkaistiin ainoa virallinen päivitys BeBoxiin: suoritinten kellotaajuuden nosto 133 megahertsiin, sekä pari muutosta koteloon. Suunnitelmissa oli myös neljän suorittimen versio BeBoxista, mutta sitä ei koskaan saatu myyntiin asti.
Tammikuussa 1997 yhtiö ilmoitti lopettavansa BeBoxin kehittämisen. Syynä oli toimitusvaikeudet sekä JLG:n lausunnon mukaan tarve suunnata resurssit mahdollisimman monen erilaisen PowerPC-pohjaisen laitteiston tukemiseen.
BeOS sovitettiin PowerPC-malleille 603 ja 604, joita myös Apple ryhtyi niihin aikoihin käyttämään. Tarjolla oli myös useita muita PowerPC-tietokoneita, kuten PowerComputing Dual PowerPC 604 @ 250 MHz, sekä DayStar Dual PowerPC -lisäkortti. Yhtiö julkaisi version sovelluskehittäjille ja jakoi sitä eri Macintosh-lehtien mukana. Elokuussa 1997 julkaistiin ensimmäinen versio Intel-koneille.
Historia > Loppu lähenee hitaasti, mutta varmasti

Vuosina 1997 ja 1998 useat kaupalliset yhtiöt julkaisivat BeOS-versioita tuotteistaan, kuten Metrowerks, Opera, Bochs, BeatWare, Cinema 4D ja Gobe. BeOS keräsi uskollisen, mutta pienen käyttäjäkunnan. Yhtiö jatkoi käyttöjärjestelmän päivittämistä ja uusien ominaisuuksien lisäämistä, vaikka kärsi rahoitusongelmista. 20. kesäkuuta 1999 Be, Inc. listautui pörssiin.
Tammikuussa 2000 yhtiö ilmoitti siirtyvänsä Internet-päätelaitteisiin. Tuotteen nimeksi tuli BeIA (Be Internet Appliance). BeOS-käyttäjien keskuudessa "focus shift" -nimellä tunnettu toimenpide käytännössä sai kaikki BeOSia tukevien ohjelmistoyritysten lopettamaan ohjelmien tuottamisen Intel-pohjaiselle BeOSille.
Maaliskuussa 2000 yhtiö julkaisi ilmaiseen jakeluun vain hieman karsitun version BeOS R5 -käyttöjärjestelmästä nimellä BeOS Personal Edition 5.0. Sitä jaettiin monien tietokonelehtien mukana ja sen sai ladata vapaasti verkosta. Version pystyi jopa asentamaan suoraan Windows-osiolle omaan tiedostoonsa ja käyttää sieltä. Ilmainen versio kuitenkin söi yhtiön ennestään heikkoa myyntiä entisestään.
Vuonna 2001 yhtiö julkaisi ensimmäiset BeIA-versiot. BeIA oli lähes samanlainen käyttöjärjestelmänä kuin BeOS, mutta se oli suunnattu sulautettuihin järjestelmiin ja helppoon Internet-käyttöön. Saman vuoden marraskuussa yhtiö ilmoitti olevansa taloudellisissa vaikeuksissa. Palm osti sen koko osakekannan, ja Be, Inc. -yhtiön tarina päättyi.
Jälkipyykki

Yhtiö haastoi Microsoftin oikeuteen vuonna 2002, syytteenä antitrustilakien rikkominen. Oikeutta käytiin runsaan vuoden ajan, kunnes Microsoft päätti jupakan maksamalla yhtiölle $23 250 000.
Mistä nimi Be keksittiin

Tarinan mukaan JLG halusi yhtiön nimeksi ensin "United Technoids, Inc.", mutta nimi ei miellyttänyt Sakomania. Hän selasi sanakirjaa etsien parempaa nimeä, ja useita päiviä myöhemmin JLG kysyi, mikä on lopputulos. Sakoman vastasi, että hän on vasta kohdassa B sanakirjassa. Tähän JLG totesi, "Be on kiva. Se saa riittää." ("Be is nice. End of story.")
Perintö

Yhtiön lippulaivatuote BeOS sekä epäonnistunut tietokonehanke BeBox olivat molemmat aikaansa edellä. BeBoxin motto tai mainoslause oli "Yksi suoritin ei riitä" ("One processor per user is not enough"), ja laite oli alusta pitäen suunniteltu symmetriseen moniprosessointiin. Aika ei ollut kuitenkaan kypsä useiden suoritinten kotitietokoneille. Lisäksi koneessa oli muita erikoisuuksia kuten liitin nimeltä GeekPort, jossa oli muun muassa useita D/A- ja A/D-liitäntöjä sekä 37-pinninen D-liitin yleiskäyttöön.  (Arkistoitu – Internet Archive).
Käyttöjärjestelmä oli kirjoitettu lähes kokonaan C++-kielellä ja oli vahvasti olio-orientoitunut. Siinä oli 64-bittinen tiedostojärjestelmä, jossa oli paljon tietokantaominaisuuksia, kaikki sen ohjelmat oli säikeistetty ja sen tuki usealle suorittimelle oli erinomainen. Järjestelmä perustui microkernel-arkkitehtuuriin ja oli kaikilta osiltaan täysin modulaarinen.
Useita yhtiön ideoita on käytetty myöhemmissä tuotteissa.
Saksalainen yhtiö yellowTAB osti BeOSin lähdekoodin vuonna 2001, ja on vuodesta 2003 lähtien kehittänyt järjestelmän seuraajaa, nimeltä ZETA. Käyttöjärjestelmän versio R1 julkaistaan kesällä 2005, mutta se ei sisällä montaakaan uutta ominaisuutta, vaan pyrkii tuomaan sen ajan tasalle. Uudet ominaisuudet tulevat lupausten mukaan myöhemmin.
Verkossa on useita, itsenäisiä projekteja BeOS-käyttöjärjestelmän elvyttämiseksi, kuten Haiku-projekti, Blue Eyed OS ja Cosmoe. Näistä jokainen pyrkii korvaamaan yksitellen BeOSin eri moduulit vapaalla lähdekoodilla, ja täten lopulta tuottamaan vapaan version käyttöjärjestelmästä.
Tärkeitä päivämääriä

| --- | --- |
1990: Be, Inc. perustetaan Kaliforniassa; perustajina Jean-Louis Gassée ja Steve Sakoman.
lokakuu 1995: Be esittelee BeOS-käyttöjärjestelmän ensimmäistä versiota Agenda 95 -messuilla, käyttäen kehittämäänsä tietokonetta, BeBoxia.
17. huhtikuuta 1996: Metrowerks julkaisee CodeWarrior-sovelluskehitystyökalun BeOSille. BeOS Developer Release 7 julkaistaan BeBoxille.
5. elokuuta 1996: BeOS Developer Release 8 julkaistaan. Be esittelee myös uuden, kahta PowerPC PPC603-133-suoritinta käyttävän BeBoxin.
elokuu 1996: Be esittelee BeOSia Power Macintosh -laitteistolla MacWorld-messuilla.
tammikuu 1997: Be lopettaa BeBoxin suunnittelun ja valmistamisen.
14. heinäkuuta 1997: Ensimmäinen kaupallinen versio BeOS-käyttöjärjestelmästä PowerPC:lle, BeOS Preview Release.
7. lokakuuta 1997: BeOS Preview Release 2 tulee myyntiin hintaan $49,95.
11. marraskuuta 1997: Be laittaa BeOS PR2:n vapaaseen jakeluun FTP-palvelimelleen.
maaliskuu 1998: BeOS R3 (Release 3) tulee myyntiin sekä Intel- että PowerPC-suorittimille hintaan $99,95.
10. marraskuuta 1998: Be esittelee versiota BeOS R4 COMDEX-messuilla. Hinta $99,95 tai verkosta ostettuna $69,95.
kesäkuu 1999: BeOS R4.5.
20. kesäkuuta 1999: Be, Inc. listautuu pörssiin.
elokuu 1999: BeOS R4.5.1 uusin ajurein ja ohjelmointivirhekorjauksin.
1. syyskuuta 1999: BeOS R4.5.2 uusin ajurein.
tammi-helmikuu 2000: Be siirtyy kehittämään BeIA-tuotetta BeOSin sijaan.
maaliskuu 2000: BeOS R5 PE vapaaseen levitykseen, R5 Pro kaupalliseen jakeluun.
kesäkuu 2001: Sony julkaisee BeIA-pohjaisen "verkotetun viihdekeskuksen", eVillan.
marraskuu 2001: Palm (nyk. PalmOne) ostaa Be, Inc. -yhtiön. Kauppahinta on 11 miljoonan dollarin arvosta Palmin osakkeita.
Aiheesta muualla

Haiku-projekti
Kevätpuu

Kevätpuu on puun vuosiluston vaaleampi osa, joka muodostuu alkuvuodesta. Se on suurionteloisempaa ja ohutseinäisempää kuin loppuvuodesta syntyvä kesäpuu. Männyllä ja kuusella kevätpuun rakenne on melko tasainen. Lehtipuilla kevätpuun, kuten myös kesäpuun, sävy vaihtelee eri vuosina, ja tammen, vaahteran ja jalavan erilaiset tummuusasteet tekevät puun sisäosan kuviolliseksi.
Cattewater

Cattewaterin satamalaitureita.
Cattewater on lahti Englannin etelärannikolla Plymouthin sataman lähistöllä. Plymouthin sataman suurin toimija on Britannian merivoimat, mutta Cattewaterin satama hoitaa siviilialusten luotsaustoiminnan koko alueella.
Cattewaterista on löytynyt 1530-luvulla uponeen laivan hylky.
Cattewaterin eteläpuolella on Mount Battenin niemi. Siellä toimi ensimmäisen maailmansodan aikana lentovenesatama nimeltä RNAS Cattewater. Se muutettiin ilmavoimien tutkikohdaksi vuonna 1918. Sodan loppuvaihessa ja toisen maailmansodan aikana sieltä tehtiin sukellusveneiden etsintälentoja. Tukikohdan toiminta lopetettiin vuonna 1986.
Aiheesta muualla

Kuvia tai muita tiedostoja aiheesta Cattewater Wikimedia Commonsissa
Code of Conduct for vessels using the Cattewater (Arkistoitu – Internet Archive) Plymouth Harbour (sisältää kartan)
Capitoliumin Venus

Capitoliumin Venus, Musei Capitolinin kokoelmat.
Capitoliumin Venus on Musei Capitolinissa esillä oleva Venuksen patsas. Patsas esittää luonnollisen kokoista alastonta naista ja  
edustaa tyyppiä Venus Pudica eli siveellinen Venus. Tämän tyypin Venus on juuri noussut kylvystä ja peittää toisella kädellään häpynsä ja on nostanut toisen kätensä rinnalle. Patsas on antiikin roomalainen kopio kreikkalaisesta alkuperäisteoksesta. Capitoliumin Venusta pidetään yleisesti antiikin kuvanveistotaiteen mestariteoksena.
Capitoliumin Venus löydettiin paavi Klemens X:n kaudella vuosien 1670–1676 välillä. Teos löydettiin Roomasta antiikin aikaisen rakennuksen jäänteistä läheltä San Vitalen kirkkoa. Löytöön kuului myös muita patsaita. Rakennuksen jäänteet olivat Stazin suvun hallussa ja he omistivat patsaan vuoteen 1752.
Paavi Benedictus XIV osti teoksen Stazin suvulta ja laitatti sen näytteille Musei Capitoliniin. Ranskalaiset veivät sen mukanaan Pariisiin vuonna 1797, missä Napoleon esitteli sitä voiton paraatisaan. Se palautettiin Roomaan vuonna 1816, missä se on ollut siitä lähtien näytteillä.
Aiheesta muualla

Statue of “Capitoline Venus”. Musei Capitolini. (englanniksi)
Burmanpyton

| Burmanpyton |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Pytonkäärmeet Pythonidae
Suku::  Python
Laji::  bivittatus
Kaksiosainen nimi
 Python bivittatus  Kuhl, 1820 
Synonyymit
 Python molurus bivittatus Kuhl, 1820 
 Burmanpytonin levinneisyys
Alalajit
 P. b. progschai Jacobs, Auliya & Böhme, 2009  P. b. bivittatus Kuhl, 1820 
Katso myös
   Burmanpyton Wikispeciesissä   Burmanpyton Commonsissa 
Infobox OKNimi-testi OKIUCN-testi OK: 
Burmanpyton (Python bivittatus) on pytonkäärmeiden heimoon kuuluva käärmelaji. Se on voimakas, myrkytön kuristajakäärme. Sitä pidettiin aiemmin tiikeripytonin (Python molurus) alalajina.
Ulkonäkö ja koko

Burmanpytonin kuviointi koostuu ruskeista satulakuvioista keltaruskealla taustalla. Päässä sillä on vaaleanruskea nuolikuvio. Se on suurempi ja tummempi kuin tiikeripyton, ja sillä on huulten suomujen ja silmän välissä okulaarinen suomu, jollaista ei ole tiikeripytonilla.
Varmojen mittausten mukaan burmanpytonin pituus on täysikasvuisena 2,0–5,75 metriä, mutta kirjallisuudessa esiintyvien suurempien pituuksien perusteella on uskottavaa, että se voi kasvaa tätä suuremmaksi. Se on mahdollisesti yksi maailman kuudesta pisimmästä käärmelajista. Aasiassa se on toiseksi suurin käärmelaji verkkopytonin jälkeen.
Levinneisyys ja elinympäristö

Burmanpyton elää Intian niemimaan pohjoisosassa, Indokiinassa ja Kiinan eteläosissa sekä eristyneenä Jaavalla, Balilla ja Sulawesilla. Sulawesin populaatiota pidetään omana alalajinaan Python bivittatus progschai. Eristyneet saaripopulaatiot juontuvat jääkausien aikaisesta laajemmasta levinneisyydestä, kun merenpinta oli matalampi ja burmanpytonille mieluisat elinympäristöt yleisempiä. Burmanpytoneita on päässyt tahattomasti luontoon Floridan Evergladesissa, mahdollisesti hurrikaani Andrewin tuhojen yhteydessä, ja ne ovat suotuisan elinympäristön takia muodostaneet menestyvän vieraslajipopulaation. Vaikka käärmeitä on tapettu ja kantaa on vähennetty tuhansien yksilöiden verran, on populaatio jatkanut kasvuaan.
Burmanpytonin elinympäristöä ovat trooppiset kuivat metsät sekä joenvarsien ruohomaat ja metsät. Se viihtyy kosteammissa elinympäristöissä kuin tiikeripyton, mutta se puuttuu silti Malesian, Borneon ja Sumatran sademetsistä. Floridan Everglades muistuttaa sen luonnollista elinympäristöä Aasian ruohomailla.
Lisääntyminen

Burmanpyton munii suuria 30–100 munan poikueita. Vastakuoriutuneiden poikasten pituus on 48–79 senttiä.
Ravinto

Burmanpyton saalistaa vaanimalla, ja se tappaa uhrinsa kuristamalla. Saaliseläimet ovat lähinnä nisäkkäitä, joiden koko vaihtelee jyrsijöistä hirvieläimiin, ja joskus se syö myös lintuja. Sen tiedetään myös tappaneen ihmisiä.
Champ Car -kausi 2006

Champ Car -kausi 2006 oli Champ Car -sarjan 28. kausi ja kolmas Champ Car -nimellä ajettu. Se alkoi 9. huhtikuuta ja loppui 12. marraskuuta 2006. Kaudella ajettiin 14 kilpailua, ja mestaruuden voitti ranskalainen Sébastien Bourdais.
Kuljettajat ja tallit

| Talli | Auto | Moottori | Renkaat | Nro | Kuljettajat |
| --- | --- | --- | --- | --- | --- |
|  Newman/Haas Racing | Lola B02/00 | Ford Cosworth 2,65-l. TurboV8 | Bridgestone | 1 |  Sébastien Bourdais |
|  Newman/Haas Racing | Lola B02/00 | Ford Cosworth 2,65-l. TurboV8 | Bridgestone | 2 |  Bruno Junqueira |
|  Forsythe Championship Racing | Lola B02/00 | Ford Cosworth 2,65-l. TurboV8 | Bridgestone | 3 |  Paul Tracy  David Martínez |
|  Forsythe Championship Racing | Lola B02/00 | Ford Cosworth 2,65-l. TurboV8 | Bridgestone | 7 |  Mario Domínguez  A. J. Allmendinger  Buddy Rice |
|  RuSPORT | Lola B02/00 | Ford Cosworth 2,65-l. TurboV8 | Bridgestone | 9 |  Justin Wilson |
|  RuSPORT | Lola B02/00 | Ford Cosworth 2,65-l. TurboV8 | Bridgestone | 10 |  A. J. Allmendinger  Cristiano da Matta  Ryan Briscoe |
|  PKV Racing | Lola B02/00 | Ford Cosworth 2,65-l. TurboV8 | Bridgestone | 6 |  Oriol Servià |
|  PKV Racing | Lola B02/00 | Ford Cosworth 2,65-l. TurboV8 | Bridgestone | 12 |  Jimmy Vasser |
|  PKV Racing | Lola B02/00 | Ford Cosworth 2,65-l. TurboV8 | Bridgestone | 20 |  Katherine Legge |
|  Team Australia | Lola B02/00 | Ford Cosworth 2,65-l. TurboV8 | Bridgestone | 5 |  Will Power |
|  Team Australia | Lola B02/00 | Ford Cosworth 2,65-l. TurboV8 | Bridgestone | 15 |  Alex Tagliani |
|  Rocketsports Racing | Lola B02/00 | Ford Cosworth 2,65-l. TurboV8 | Bridgestone | 8/18 |  Antônio Pizzonia |
|  Rocketsports Racing | Lola B02/00 | Ford Cosworth 2,65-l. TurboV8 | Bridgestone | 8 |  Nicky Pastorelli  Mario Domínguez |
|  Rocketsports Racing | Lola B02/00 | Ford Cosworth 2,65-l. TurboV8 | Bridgestone | 18 |  Tõnis Kasemets |
|  CTE-HVM Racing | Lola B02/00 | Ford Cosworth 2,65-l. TurboV8 | Bridgestone | 4 |  Nelson Philippe |
|  CTE-HVM Racing | Lola B02/00 | Ford Cosworth 2,65-l. TurboV8 | Bridgestone | 14 |  Dan Clarke |
|  Dale Coyne Racing | Lola B02/00 | Ford Cosworth 2,65-l. TurboV8 | Bridgestone | 11 |  Jan Heylen |
|  Dale Coyne Racing | Lola B02/00 | Ford Cosworth 2,65-l. TurboV8 | Bridgestone | 19 |  Cristiano da Matta  Mario Domínguez  Juan Cáceres  Andreas Wirth |
|  Mi-Jack Conquest Racing | Lola B02/00 | Ford Cosworth 2,65-l. TurboV8 | Bridgestone | 27 |  Andrew Ranger |
|  Mi-Jack Conquest Racing | Lola B02/00 | Ford Cosworth 2,65-l. TurboV8 | Bridgestone | 34 |  Charles Zwolsman |
Kilpailut

| Nro | Kilpailu | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- |
| 1 |  Toyota Grand Prix of Long Beach |  Sébastien Bourdais |  Sébastien Bourdais |  Sébastien Bourdais | Newman/Haas Racing | Raportti |
| 2 |  Grand Prix of Houston |  Mario Domínguez |  Sébastien Bourdais |  Sébastien Bourdais | Newman/Haas Racing | Raportti |
| 3 |  Tecate Grand Prix of Monterrey |  Sébastien Bourdais |  Sébastien Bourdais |  Sébastien Bourdais | Newman/Haas Racing | Raportti |
| 4 |  Time Warner Cable Road Runner 225 |  Sébastien Bourdais |  Sébastien Bourdais |  Sébastien Bourdais | Newman/Haas Racing | Raportti |
| 5 |  Grand Prix of Portland |  Bruno Junqueira |  Will Power |  A. J. Allmendinger | Forsythe Racing | Raportti |
| 6 |  Grand Prix of Cleveland |  A. J. Allmendinger |  Nelson Philippe |  A. J. Allmendinger | Forsythe Racing | Raportti |
| 7 |  Molson Grand Prix of Toronto |  Justin Wilson |  Alex Tagliani |  A. J. Allmendinger | Forsythe Racing | Raportti |
| 8 |  West Edmonton Mall Grand Prix |  Sébastien Bourdais |  Justin Wilson |  Justin Wilson | RuSPORT | Raportti |
| 9 |  Canary Foundation Grand Prix of San Jose |  Sébastien Bourdais |  Sébastien Bourdais |  Sébastien Bourdais | Newman/Haas Racing | Raportti |
| 10 |  Grand Prix of Denver |  Sébastien Bourdais |  Sébastien Bourdais |  A. J. Allmendinger | Forsythe Racing | Raportti |
| 11 |  Champ Car Grand Prix de Montreal |  Sébastien Bourdais |  Sébastien Bourdais |  Sébastien Bourdais | Newman/Haas Racing | Raportti |
| 12 |  Grand Prix of Road America |  Dan Clarke |  Sébastien Bourdais |  A. J. Allmendinger | Forsythe Racing | Raportti |
| 13 |  Lexmark Indy 300 |  Will Power |  Paul Tracy |  Nelson Philippe | CTE-HVM Racing | Raportti |
| 14 |  Gran Premio Telmex |  Justin Wilson |  Sébastien Bourdais |  Sébastien Bourdais | Newman/Haas Racing | Raportti |
Kuljettajien loppusijoitukset

| Sija | Nro | Kuljettaja | Rengas | Moottori | Runko | Talli |
| --- | --- | --- | --- | --- | --- | --- |
| 1. | 1 |  Sébastien Bourdais | Bridgestone | Ford-Cosworth | Lola | Newman/Haas Racing |
| 2. | 9 |  Justin Wilson | Bridgestone | Ford-Cosworth | Lola | RuSPORT |
| 3. | 7 |  Mario Dominiguez | Bridgestone | Ford-Cosworth | Lola | Forsythe Championship Racing |
| 4. | 27 |  Andrew Ranger | Bridgestone | Ford-Cosworth | Lola | Mi-Jack Conquest Racing |
| 5. | 15 |  Alex Tagliani | Bridgestone | Ford-Cosworth | Lola | Team Australia |
| 6. | 3 |  Paul Tracy | Bridgestone | Ford-Cosworth | Lola | Forsythe Championship Racing |
| 7. | 19 |  Cristiano da Matta | Bridgestone | Ford-Cosworth | Lola | Dale Coyne Racing |
| 8. | 10 |  A.J Allmendinger | Bridgestone | Ford-Cosworth | Lola | RuSPORT |
| 9. | 5 |  Will Power | Bridgestone | Ford-Cosworth | Lola | Team Australia |
| 10. | 4 |  Nelson Philippe | Bridgestone | Ford-Cosworth | Lola | CTE Racing - HVM |
| 11. | 11 |  Jan Heylen | Bridgestone | Ford-Cosworth | Lola | Dale Coyne Racing |
| 12. | 20 |  Katherine Legge | Bridgestone | Ford-Cosworth | Lola | PKV Racing |
| 13. | 2 |  Bruno Junqueira | Bridgestone | Ford-Cosworth | Lola | Newman/Haas Racing |
| 14. | 6 |  Oriol Servia | Bridgestone | Ford-Cosworth | Lola | PKV Racing |
| 15. | 14 |  Dan Clarke | Bridgestone | Ford-Cosworth | Lola | CTE Racing - HVM |
| 16. | 34 |  Charles Zwolsman | Bridgestone | Ford-Cosworth | Lola | Mi-Jack Conquest Racing |
| 17. | 8 |  Antonio Pizzonia | Bridgestone | Ford-Cosworth | Lola | Rocketsports Racing |
| 18. | 8 |  Nicky Pastorelli | Bridgestone | Ford-Cosworth | Lola | Rocketsports Racing |
| 19. | 12 |  Jimmy Vasser | Bridgestone | Ford-Cosworth | Lola | PKV Racing |
| ?. | 18 |  Tõnis Kasemets | Bridgestone | Ford-Cosworth | Lola | Rocketsports Racing |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2006 Champ Car season
Käännös suomeksi
Casale Corte Cerro

| Casale Corte Cerro |
| --- | --- |
 Casale Corte Cerro
 Casale Corte Cerro
 Koordinaatit: 45°55′N, 8°25′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Grazia Richetti
Pinta-ala:  
 – Maa:  12,52  km²
Korkeus:  372 (min. 230 - maks. 1 702) m
Väkiluku (2016):  3 433 
 – Väestötiheys:  274  as./km²
Aikavyöhyke:  UTC+1
 – Kesäaika:  UTC+2
Postinumero:  28881
Suuntanumero(t):  0323
Infobox OKVirheellinen NIMI-arvo: 
Casale Corte Cerro on kunta Pohjois-Italiassa Verbano-Cusio-Ossolan maakunnassa Piemonten alueella.
Casale Corte Cerron naapurikunnat ovat Germagno, Gravellona Toce, Omegna, Loreglia ja Ornavasso.